ÚRAD VLÁDY SLOVENSKEJ REPUBLIKY
      sekcia vládnej  legislatívy

							          		Na rokovanie vlády SR
							         		Dňa 14. decembra 2005
							         		K materiálu č. 21425/2005
K bodu č. 15

S T A N O V I S K O

k návrhu nariadenia vlády Slovenskej republiky, ktorým sa ustanovujú požiadavky na kozmetické výrobky

I.
	Návrh nariadenia vlády Slovenskej republiky, ktorým sa ustanovujú požiadavky na kozmetické výrobky predkladá na rokovanie vlády Slovenskej republiky minister zdravotníctva Slovenskej republiky Rudolf Zajac ako iniciatívny návrh.

II.
Účelom návrhu nariadenia vlády je ustanoviť požiadavky na výrobu, dovoz, umiestnenie na trh a predaj kozmetických výrobkov, podrobnosti o zložení kozmetických výrobkov, údajov oznamovaných  na účely lekárskeho ošetrenia a dosiahnutie úplnej transpozície ustanovení smernice ES/EÚ.

III.
Predmetný návrh nariadenia vlády bol prerokovaný na zasadnutí Legislatívnej rady vlády Slovenskej republiky 6. decembra 2005. Legislatívna rada vlády po prerokovaní návrhu odporučila predkladateľovi predložiť návrh nariadenia vlády po zapracovaní pripomienok na rokovanie vlády Slovenskej republiky v novom znení.

IV.
Sekcia vládnej legislatívy Úradu vlády Slovenskej republiky konštatuje, že všetky vznesené pripomienky (42 pripomienok) sú v predloženom návrhu zapracované.
Sekcia vládnej legislatívy preto odporúča vláde Slovenskej republiky návrh nariadenia vlády Slovenskej republiky, ktorým sa ustanovujú požiadavky na kozmetické výrobky schváliť  v predloženom znení.

Bratislava 12. decembra 2005
Vypracovala: Lucia Dubravská

                                                                                      		  Štefan  G r m a n
                                  		  generálny riaditeľ
	                                                                    sekcie vládnej legislatívy